Δημοσίευση αιτήσεως καταχωρίσεως κατά την έννοια του άρθρου 6 παράγραφος 2 του κανονισμού (ΕΟΚ) αριθ. 2081/92 για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων

(2004/C 93/10)

Η δημοσίευση αυτή παρέχει το δικαίωμα υποβολής ενστάσεως κατά την έννοια των άρθρων 7 και 12δ του εν λόγω κανονισμού. Οποιαδήποτε ένσταση στην αίτηση αυτή πρέπει να διαβιβάζεται μέσω της αρμοδίας αρχής ενός κράτους μέλους, ενός κράτους μέλους του ΠΟΕ ή μιας αναγνωρισμένης τρίτης χώρας σύμφωνα με το άρθρο 12 παράγραφος 3, εντός προθεσμίας έξι μηνών από την παρούσα δημοσίευση. Η δημοσίευση αιτιολογείται από τα στοιχεία που ακολουθούν, ιδίως το στοιχείο 4.6, με τα οποία θεωρείται ότι η αίτηση δικαιολογείται κατά την έννοια του κανονισμού (ΕΟΚ) αριθ. 2081/92.

ΚΑΝΟΝΙΣΜΟΣ (ΕΟΚ) αριθ. 2081/92 ΤΟΥ ΣΥΜΒΟΥΛΙΟΥ

ΑΙΤΗΣΗ ΚΑΤΑΧΩΡΗΣΗΣ: ΑΡΘΡΟ 5

ΠΟΠ (x) ΠΓΕ ( )

Αριθμός φακέλου που δίδεται από το κράτος μέλος: 9/2002

1. Αρμόδια υπηρεσία του κράτους μέλους Ονομασία: Ministero delle Politiche agricole e forestali

Διεύθυνση: Via XX Settembre, 20 - I-00187 Roma

Τηλ. (39-6) 481 99 68

Φαξ (39-6) 42 01 31 26

E-mail: qualita@politicheagricole.it

2. Αιτούσα ομάδα 2.1. Όνομασία: Cooperativa Altopiano di Navelli

2.2. Διεύθυνση: Via Umberto I, I-67020 Civitaretenga (AQ)

Τηλ. (39-862) 95 91 63

2.3. Σύνθεση: Παραγωγοί/μεταποιητές (x) άλλος ( )

3. Τύπος του προϊόντος: Κατηγορία 1.8 - Άλλα προϊόντα του παραρτήματος I - Καρυκεύματα

4. Περιγραφή της συγγραφής υποχρεώσεων (Σύνοψη των óρων του άρθρου 4, παραπομπή 2)

4.1. Ονομασία: "Zafferano dell'Aquila"

4.2. Περιγραφή: Προϊόν παραγόμενο από τη φρύξη των στιγμάτων του άνθους του Crocus Sativus L., βολβώδους φυτού που ανήκει στην οικογένεια των ιριδοειδών, χρώματος πορφυροϊώδους. Στο εμπόριο διατίθεται σε μορφή φυσικών νηματιδίων ή σε σκόνη.

Το προστατευόμενο προϊόν σε κατάσταση απόλυτης καθαρότητας πρέπει να έχει τα εξής χαρακτηριστικά:

- Σκόνη

>ΘΕΣΗ ΠΙΝΑΚΑ>

- Νηματίδια

>ΘΕΣΗ ΠΙΝΑΚΑ>

4.3. Γεωγραφική περιοχή: Σύμφωνα με τη σχετική παρούσα συγγραφή υποχρεώσεων η περιοχή παραγωγής του "Zafferano dell'Aquila" περιλαμβάνει τις εκτάσεις των δήμων: Barisciano, Caporciano, Fagnano Alto, Fontecchio, L'Aquila, Molina Aterno, Navelli, Poggio Picenze, Prata d'Ansidonia, San Demetrio nei Vestini, S. Pio delle Camere, Tione degli Abruzzi, Villa S. Angelo. Τα όρια της περιοχής καθορίζονται από την περίμετρο που περικλείει τους προαναφερθέντες δήμους. Στην περιοχή η καλλιέργεια πρέπει να πραγματοποιείται σε εκτάσεις με υψόμετρο μεταξύ 350 και 1000 μέτρων από το επίπεδο της θάλασσας.

4.4. Απόδειξη προέλευσης: Πολυάριθμες ιστορικές πηγές επιβεβαιώνουν με άφθονες λεπτομέρειες την παραγωγή και την εμπορία του κρόκου στην επαρχία Aquila. Όντως, τα διάφορα στάδια που πέρασε η περιοχή και η οικονομική και συνεπώς αστική ανάπτυξη της πόλης Aquila υπήρξαν στενά συνδεδεμένες με τη διαθεσιμότητα του εν λόγω προϊόντος σε ορισμένες ιστορικές περιόδους αναδείχτηκε σε πραγματικό μέσο αποταμίευσης, λόγος για τον οποίο επονομάστηκε και "Κόκκινος χρυσός".

Η έκταση που έλαβε η εμπορία του κρόκου οδήγησε πολλούς εμπόρους, κυρίως στη βόρεια Ευρώπη, να δημιουργήσουν μόνιμα καταστήματα στην περιοχή Aquila, θέτοντας με τον τρόπο αυτό τα θεμέλια ανθηρής οικονομικής δραστηριότητας και έντονων πολιτισμικών επιδράσεων που ευνόησαν πολύ την εξέλιξη των κοινωνικών και πολιτικών σχέσεων μεταξύ των πληθυσμών της περιοχής και των πληθυσμών της κεντρικής και βόρειας Ευρώπης.

Στην προκειμένη περίπτωση, εκτός από την προστασία ενός εμπορικού προϊόντος που υπόκειται σε απομίμηση και σφετερισμό της ΠΟΠ για τα μοναδικά εμπορικά του χαρακτηριστικά, η προστασία γεωγραφικής ένδειξης αποβλέπει και στην προστασία της ιστορικής και πολιτιστικής κληρονομιάς της περιοχής που εξετάζεται, η οποία είναι ακόμα ζωντανή και εμφανίζεται στις πρακτικές καλλιέργειας, στη μαγειρική, στις καθημερινές ιδιωματικές εκφράσεις και στις λαογραφικές εκδηλώσεις.

Δεδομένου ότι η προστασία της ονομασίας προέλευσης προϋποθέτει τη βεβαιότητα της προέλευσης του προϊόντος, επιβάλλονται ιδιαίτερες διαδικασίες για να εξασφαλιστεί η ιχνηλασιμότητα των διαφόρων σταδίων παραγωγής. Επομένως οι παραγωγοί του "Zafferano dell'Aquila" και τα αγροτεμάχια στα οποία καλλιεργείται το προϊόν εγγράφονται σε ειδικά μητρώα που διαχειρίζεται ο οργανισμός ελέγχου που αναφέρεται πιο κάτω στο άρθρο 10 του κανονισμού (ΕΟΚ) αριθ. 2081/92.

4.5. Μέθοδος παραγωγής: Το σύστημα καλλιέργειας του Crocus Sativus L., από το οποίο παράγεται ο κρόκος με την ΠΟΠ ακολουθεί τις παρακάτω πρακτικές καλλιέργειας, απευθείας βασισμένες σε αυτές που χρησιμοποιούνται κατά παράδοση στην περιοχή.

Οι διαδικασίες προετοιμασίας του εδάφους προβλέπουν: όργωμα βάθους 30 cm και υπεδάφια οργανική λίπανση, εξομάλυνση της επιφάνειας, προετοιμασία λωρίδων και διάνοιξη 2 έως 4 αυλακιών με απόσταση 20-25 cm όπου διατάσσονται τα νεαρά φυτά. Απαγορεύεται η χρήση οποιουδήποτε άλλου τύπου λιπάσματος κατά τη διάρκεια της περιόδου βλάστησης.

Από τους βολβούς που συλλέγονται κατά το πρώτο δεκαπενθήμερο του Αυγούστου πρέπει να επιλέγονται με προσοχή οι μεγαλύτεροι, οι οποίοι δεν έχουν προσβληθεί από παράσιτα. Αυτοί στη συνέχεια επαναφυτεύονται στο πρόσφατα καλλιεργημένο έδαφος κατά το δεύτερο δεκαπενθήμερο του Αυγούστου με τον οφθαλμό του βολβού τοποθετημένο προς τα άνω.

Η εναλλαγή καλλιεργειών είναι πενταετής. Σε κάθε αυλάκι οι βολβοί τοποθετούνται σε σειρά και η αναγκαία ποσότητα βολβών κυμαίνεται μεταξύ 500000-600000 βολβών ανά εκτάριο, ή 7-10 t/ha.

Μετά τη φύτευση πραγματοποιούνται απλές καλλιεργητικές εργασίες όπως παράχωμα και σκάλισμα. Απαγορεύεται η καταπολέμηση των ζιζανίων με χημικά μέσα ενώ το πότισμα επιτρέπεται μόνο σε περιπτώσεις εξαιρετικής ξηρασίας.

4.6. Δεσμός Το φυτό Crocus sativus, από το οποίο προέρχεται το zafferano, βρήκε, εδώ και 800 χρόνια, γόνιμο έδαφος για την ανάπτυξή του στην πεδιάδα Navelli, χαρακτηριστική περιοχή παραγωγής του "Zafferano dell'Aquila", στην επαρχία της Aquila, το υψόμετρο της οποίας κυμαίνεται από 900 έως 700 μέτρα. Αυτές ακριβώς οι εδαφοκλιματικές συνθήκες που είναι χαρακτηριστικές της περιοχής παραγωγής καθιστούν τόσο ιδιόμορφο το Zafferano της Aquila, η καλλιέργεια του οποίου βρίσκεται πράγματι σε ένα ατυπικό και σχεδόν οριακό έδαφος αν ληφθούν υπ' όψη τα βιοοικολογικά χαρακτηριστικά του φυτού. Οι καλλιέργειες του "Zafferano dell'Aquila" βρίσκονται σε ορεινό έδαφος (οι καλλιέργειες είναι εγκατεστημένες ανάμεσα σε 350 με 1000 μέτρα), το πιο υπερυψωμένο της μεσογειακής λεκάνης όπου καλλιεργείται "Zafferano", με ετήσιο βροχομετρικό περίπου 700 mm και βροχοπτώσεις ακόμη και το καλοκαίρι (περισσότερο από 40 mm).

Στις άλλες περιοχές της Μεσογείου που καλλιεργείται "Zafferano", οι βροχομετρικές τιμές, αντίθετα, είναι μάλλον χαμηλές. Η μέση θερινή θερμοκρασία, επί πλέον, στην επαρχία της Aquila δεν ξεπερνά τους 20 με 22 βαθμούς Κελσίου. Χάρη σ' όλους αυτούς τους παράγοντες, το έδαφος της Aquila κατατάσσεται στο εύκρατο μεσογειακό βιοκλίμα, σχεδόν στα όρια του υγρού.

Η περιοχή παραγωγής του "Zafferano dell'Aquila", βρίσκεται σε μεσαία εδάφη αργιλώδη που εξασφαλίζουν καλή απορρόφηση των υδάτων ενώ η υψηλή περιεκτικότης σε άμμο τα καθιστά αφράτα και ευνοεί τον αερισμό. Η περιεκτικότης σε ασβεστόλιθο είναι επαρκής και υψηλή σε οργανικές ουσίες. Η περιεκτικότης σε φωσφορικά άλατα είναι χαμηλή και επαρκής σε κάλιο. Τα χημικά χαρακτηριστικά και το αφράτο του εδάφους καθιστούν την περιοχή άκρως ιδανική για την καλλιέργεια του "Zafferano dell'Aquila", το οποίο διακρίνεται σαφώς από άλλους τύπους "Zafferano". Το "Zafferano dell'Aquila", οφείλει την ιδιομορφία του τόσο στις εδαφοκλιματικές συνθήκες όσο και στις αγρονομικές πρακτικές που ασκούνται εδώ και πολλούς αιώνες, πρακτικές που ακολούθησε ο άνθρωπος για την επιβίωση του "Zafferano", σ' αυτό το υγρό και ημιορεινό περιβάλλον. Στη διάρκεια των αιώνων, τελειoποιήθηκαν τεχνικές επιλογής των βολβών και μια καλλιεργητική πρακτική με ετήσιο κύκλο. Η χαρακτηριστική τεχνική καλλιέργειας για την παραγωγή του "Zafferano dell'Aquila", η οποία χαρακτηρίζεται από το σύστημα πολλαπλασιασμού, εκτός από το ότι διασφαλίζει την επιβίωση του είδους, διαφοροποιεί περαιτέρω το φυτό από ανάλογες ποικιλίες που καλλιεργούνται σε άλλες περιοχές της χώρας ή στο εξωτερικό. Η συγκομιδή των ανθών γίνεται αποκλειστικά με το χέρι για να μην προξενηθούν βλάβες στα στίγματα που περιέχονται σε αυτά. Το στάδιο της φρύξης των στιγμάτων, που αποτελεί το σημαντικότερο μέρος για την παραγωγή του "Zafferano dell'Aquila", θεωρείται ότι ολοκληρώνεται μόνο χάρη στο εξασκημένο χέρι του ειδήμονα, η τεχνική του οποίου μεταδίδεται από γενιά σε γενιά.

Πολυάριθμες πηγές αποδεικνύουν ότι η καλλιέργεια του κρόκου στην επαρχία Aquila πραγματοποιούταν ήδη από το XIII-XIV αιώνα. Τα οικονομικά μεγέθη στα οποία έφθασε η καλλιέργεια του προϊόντος, η οποία διήλθε διάφορα στάδια, άφησαν έντονα ίχνη στη ζωή των τοπικών πληθυσμών ευνοώντας εμπορικές συναλλαγές με διαφορετικές ευρωπαϊκές ζώνες, όπως απορρέει από τις ιστορικές πηγές.

Επιπλέον, η βιολογική ιδιαιτερότητα του εν λόγω φυτού, το οποίο αναπαράγεται μόνο με κλωνοποίηση (παραφυώμενοι βολβοί) στείρο τριπλοειδές, εξηγεί το γεγονός ότι, ελλείψει γενετικής εξέλιξης που συνδέεται με την φυλετική αναπαραγωγή, το φυτό διατηρεί αναλλοίωτα τα χαρακτηριστικά του με την πάροδο του χρόνου. Η ιδιαιτερότητα αυτή καθιστά το "Zafferano dell'Aquila" ζωντανό απολίθωμα τόσο για τα βοτανολογικά χαρακτηριστικά του φυτού όσο για τις πρακτικές καλλιέργειας που χρησιμοποιούνται και που παρέμειναν αμετάβλητα για περισσότερο από 600 χρόνια. Το επακόλουθο είναι ότι τα φυτά που καλλιεργούνται στην επαρχία Aquila αντιπροσωπεύουν πληθυσμό που ορίζεται ως ποικιλία ή βιότυπος, καθώς οι μικρές βιολογικές μεταβολές που τον διακρίνουν από τις υπόλοιπες ποικιλίες έχουν επέλθει αποκλειστικά εξαιτίας των ιδιαίτερων εδαφοκλιματικών συνθηκών της περιοχής.

4.7. Δομή του ελέγχου Ονομασία: C.C.I.A.A. Camera di Commercio di L'Aquila

Τίτλος: Via del Guastatore, 7, C.A.P. I-67100 L'Aquila

4.8. Επισήμανση: Κατά τη διάθεση της ΠΟΠ "Zafferano dell'Aquila" στην κατανάλωση πρέπει να ακολουθούνται τα εξής:

Το προϊόν πρέπει να διατίθεται για πώληση σε χάρτινα φακελάκια ή σε γυάλινα φιαλίδια ή άλλο κατάλληλο υλικό, εφόσον αυτό ανταποκρίνεται στην ισχύουσα κοινοτική νομοθεσία σχετικά με τη συσκευασία των αλλοιώσιμων προϊόντων διατροφής. Απαγορεύονται συσκευασίες από πλαστική ύλη.

Πρέπει να αναγράφεται το καθαρό βάρος του περιεχομένου κάθε συσκευασίας, είτε πρόκειται για σκόνη είτε για ολόκληρα νηματίδια. Η ποσότητα για κάθε συσκευασία μπορεί να καθορίζεται ελεύθερα.

Στις ετικέτες των συσκευασιών κρόκου με την ένδειξη ΠΟΠ (φάκελοι, φιαλίδια ή άλλες συσκευασίες) πρέπει με ευανάγνωστους και ανεξίτηλους χαρακτήρες να αναγράφονται:

- το λογότυπο όπως καθορίζεται παρακάτω·

- Η ονομασία "ZAFFERANO DELL'AQUILA". Denominazione d'Origine Protetta (Προστατευόμενη ονομασία προέλευσης) που αναγράφεται με χαρακτήρες μεγαλύτερων διαστάσεων από οποιαδήποτε άλλη ένδειξη στην ετικέτα·

- Η ονομασία, η εταιρική επωνυμία και η διεύθυνση της εκμετάλλευσης παραγωγής ή/και συσκευασίας καθώς και, ενδεχομένως το εμπορικό σήμα·

- Το γραφικό κοινοτικό σύμβολο όσον αφορά την ταυτότητα της Προστατευόμενης Ονομασίας Προέλευσης.

Απαγορεύεται η προσθήκη οποιασδήποτε άλλης ένδειξης διαφορετικής από αυτές που προβλέπονται από την παρούσα συγγραφή υποχρεώσεων, συμπεριλαμβανόμενων των προσδιορισμών: τύπου, γεύσης, χρήσης, επιλογής και ανάλογων.

Λογότυπο

Περιγραφή: Το λογότυπο αναγνώρισης παρουσιάζεται σε τετράγωνο πλαίσιο (χρώματος μπλε Pantone 5125) μέσα στο οποίο εμφανίζονται τα εμβλήματα αναγνώρισης του προϊόντος.

Οι χαρακτήρες της ονομασίας του προϊόντος "ZAFFERANO DELL'AQUILA" γράφονται με γραμματοσειρά Proteus Medium cp 48. Στο κέντρο απεικονίζεται τυπικής μορφής άνθος Crocus S. με πέταλα κόκκινου χρώματος Pantone 219 σε ποσοστό 50 %, με το περίγραμμα κόκκινου χρώματος Pantone 219. Από το άνθος βγαίνουν τρία στίγματα, χαρακτηριστικά του Crocus S., χρώματος κόκκινου Pantone 1795.

Η ένδειξη "DENOMINAZIONE D'ORIGINE PROTETTA", με χαρακτήρες Garamond μαύρου χρώματος, τοποθετείται πάνω από το πλαίσιο. Για να συμπληρωθεί η ταυτότητα της ΠΟΠ, σε μια πλευρά της βασικής ετικέτας τοποθετείται το κοινοτικό λογότυπο.

>PIC FILE= "C_2004093EL.002601.TIF">

4.9. Εθνικές απαιτήσεις: -

Αριθ. ΕΚ: IT/00266/27.12.2002.

Ημερομηνία παραλαβής του πλήρους φακέλου: 1η Μαρτίου 2004.